runetrust/blame-folketinget-dk huggingface dataset:
Magnus Heunicke (S), 2013-10-03:
Ordføreren kan tage ud i hvilken som helst institution – børnehave, skole, sygehus, ældrecenter – og der vil Venstres ordfører opdage, at alle som en, både dem, der er der, og dem, der arbejder der, vil sige det samme: Ja, vi er ikke blevet flere, vi kan godt mærke, at der skal altså virkelig tages fat.
Morten Messerschmidt (DF), 2021-04-08:
Jeg prøver ikke på den måde at tage regeringen til indtægt for noget, ministeren tidligere skulle have sagt eller sådan noget, men jeg forstår simpelt hen ikke, når man nu inden for ministerens område ved, at den fejlslagne indvandring fra ikkevestlige lande koster det danske samfund over 30 mia. kr. om året, hvorfor man så ikke kan gøre noget så elementært som at sikre, at alle kommunale og statslige integrationsprojekter tjekkes, altså at man finder ud af, om man har fået det ud af det, som man gerne ville.
Mette Thiesen (NB), 2019-11-19:
Vi går ikke ind for lappeløsninger, heller ikke som dem, vi har set i forbindelse med ghettopakken, hvor man begynder at rive boliger ned og tvangsfordele de mennesker, der bor i dem, i stedet for at løse problemerne fra bunden, og vi går selvfølgelig heller ikke ind for dem på gymnasieområdet.
Søren Søndergaard (EL), 2004-05-26:
Jeg spurgte statsministeren på nævnsmødet - det må jeg godt referere, for det er jo at referere sig selv - om statsministeren ville bakke op om den appel, der er kommet fra Amnesty International om at lave en uafhængig undersøgelse af krigsforbrydelser og tortur i Irak.
Torsten Schack Pedersen (V), 2011-11-10:
Det er jo ikke kun 5 mia. kr., danskerne skal betale ekstra i skatter og afgifter, som ellers er det budskab, der kommer fra hr. John Dyrby Paulsen, for der står i regeringsgrundlaget, at danskerne også skal mødes af en kilometerbaseret afgift på lastbiler og en betalingsring omkring København til 2 mia. kr., og det vil sige, at tallet mindst er 9 mia. kr., og så kan vi lægge energiafgifterne oveni.
Eigil Andersen (SF), 2012-11-20:
Og fru Rosa Lund fra Enhedslisten har jo også fuldstændig ret i, at man, når man så står der og ikke har et sted at bo og skal finde ud af noget, så er i en meget sårbar situation, hvor udlejere, som har grimme tanker om udnyttelse, i høj grad har nogle rigtig gode muligheder.
Lisbeth Bech-Nielsen (SF), 2021-10-12:
For så individualiserer man det problem, der i virkeligheden burde være fælles og kollektivt, nemlig i forhold til at de produkter, som vi og specielt børn og unge bliver udsat for, skal respektere privatlivet; de skal respektere, at det ikke skal være en byttehandel, hvor man bytter sit privatliv til fordel for at kunne være på et socialt medie.
Jørn Dohrmann (DF), 2013-01-10:
Nu blev der nævnt en slagterivirksomhed, og hvis de over 40 år skal betale sådan ca. 24 mio. kr. ekstra, er det jo mange penge, som den her virksomhed skal bidrage med, og dermed er der en risiko for, at de arbejdspladser flytter ud af landet.
Bertel Haarder (V), 2002-03-12:
Mindst 2 af de 4 medlemmer, som rektorerne i København og Århus skal udpege, skal være tilknyttet de juridiske faggrupper, og bestyrelsen vælger sin formand af egen midte. Som nævnt af statsministeren vil regeringen i sit lovforslag sikre kontinuitet og identitet i forhold til det nuværende menneskerettighedscenter gennem en overgangsordning, der bestemmer, at de nuværende medlemmer af menneskerettighedscenterets bestyrelse indtræder som medlemmer af bestyrelsen for det nye Institut for Menneskerettigheder for den resterende del af den periode, de er udpeget for.
Kim Edberg Andersen (NB), 2023-12-07:
Jeg mindes, at hr. Christian Friis Bach var en stærk fortaler for det her, og så havde vi en høring, hvor alle hans argumenter blev skudt ned, og alligevel, altså på trods af at lige nøjagtig hans parti er et parti, hvor de har en intern problemstilling, sidder hr. Christian Friis Bach med korslagte arme.
Ane Halsboe-Jørgensen (S), 2020-05-27:
Jeg er stolt af vores su-system; jeg tror, det gør en kæmpe forskel, i forhold til at alle børn har adgang til uddannelse i det her land, uanset hvad deres forældre kommer med af bagage og pengepung, og jeg synes, at det er et væsentligt element at have med, når vi diskuterer det her.
Morten Helveg Petersen (RV), 2006-12-13:
Men lad mig sige til hr. Jacob Jensen, at Det Radikale Venstre står for en ansvarlig økonomisk politik – det ved spørgeren udmærket – og vi står for en skattepolitik, hvor vi sænker skatten på arbejde, så vi bryder det asociale skattestop og giver endnu flere mennesker en mulighed for at komme ud på arbejdsmarkedet.
Torsten Schack Pedersen (V), 2011-11-29:
Forudsætningen for, at hr. Thomas Jensen har ret i, at det her gavner danskernes sundhedstilstand, hviler jo på en antagelse om, at hvis man køber slik, sodavand, vin og øl syd for grænsen, så tager man ikke så meget skade af det, som hvis man køber det nord for grænsen.
Ole Birk Olesen (LA), 2017-10-25:
Det er en risiko, man løber, og risikoen er meget stor for, at vi spærrer for transporten mellem centrale landsdele i Danmark – en transport, som vi ellers har brugt mange milliarder af kroner på at bygge bro for kan finde sted, løber vi en meget stor risiko for at spærre for på grund af disse løb.
Sophie Hæstorp Andersen (S), 2025-12-03:
Vi har ganske rigtigt valgt at støtte den med offentlige midler, men i foreningen Hus Forbi har de jo selv nogle vedtægter, og mig bekendt gør de vedtægter, at man kun kan blive sælger, hvis man har lovligt opholdsgrundlag her i Danmark, og det synes jeg også vi skal respektere.
Kristian Jensen (V), 2007-09-11:
I hver en sag går hr. Leif Mikkelsen i salen for at forsvare de nye standpunkter eller i hvert fald det nye parti, og jeg synes egentlig, det er meget positivt og sympatisk, at Ny Alliances indstilling er, at man kigger på sagen og ikke på, hvem der har foreslået det, og så vælger at sige: Er det et skridt i den rigtige retning, eller er det et skridt væk fra det, vi gerne vil?
Ellen Trane Nørby (V), 2018-05-09:
Vi kan godt indføre en kontrol af, om en EU-læge besidder de sprogkundskaber, der er nødvendige for at kunne fungere som læge i Danmark, og det er jo sådan set også noget af det, vi har drøftet, altså hvordan man i højere grad netop også kan sætte fokus på regionernes ansvar for også efterfølgende at afskedige en person, hvis vedkommende ikke lever op til de sprogkrav, der er stillet.
Kristian Pihl Lorentzen (V), 2009-02-20:
Trafikken på den nuværende ringvej ved Silkeborg er støt stigende: Der er store trafikale problemer, især i myldretiderne om morgenen og om eftermiddagen; der kører dagligt tusindvis af biler med pendlere, der skal til og fra arbejde; og der kører dagligt tusindvis af lastvogne med gods til og fra regionens virksomheder, bl.a. til den store containerhavn i Århus. Når motorvejen mellem Funder og Låsby er helt færdig allerede i 2016, har vi således løst et påtrængende trafikalt problem.
Steen Gade (SF), 2006-05-09:
Jeg har det selv sådan, at når vi står med noget i retning af et folkemord, som ligner det, der blev begået i Rwanda, er det meget svært for mig at være tilfreds med, at vi har en statsminister, som ikke kan give det klare svar, at Danmark vil gøre det til højeste prioritet, mens vi har formandskabet.
Ole Vagn Christensen (S), 2003-11-04:
Lad mig minde om, at lovgivningen om deltid og lovgivningen om tværgående a-kasser begge har ført til store protester i befolkningen og også fra fagbevægelsen. Denne forespørgselsdebat skulle gerne kaste lys over, hvad det egentlig er for ændringer, som regeringen påtænker.
Pelle Dragsted (EL), 2023-05-11:
Og grunden til, at det er vigtigt, er, at vi ved, at en række store selskaber spekulerer i at nedbringe deres skat ved f.eks. at flytte, kunstigt eller i gråzoner, overskud hen til jurisdiktioner eller lande, hvor man betaler mindre i skat, og på den måde unddrager de sig at bidrage til de samfund, som de ellers lever godt af at fungere i.
Kristian Jensen (V), 2008-10-24:
Jeg tror, at hr. Nick Hækkerup vil give mig ret i, at det er regler af en vis størrelse, og at det, eftersom de alle sammen vedrører biler og regulering vedrørende biler, ville se mærkeligt ud, at der kom ni selvstændige lovforslag efter hinanden på stort set enslydende områder.
Kasper Sand Kjær (S), 2023-04-27:
Altså, jeg er godt med på, at hr. Nick Zimmermann repræsenterer et parti, som jo også leder lidt efter sin berettigelse og derfor finder tilbage til gamle opskrifter, som vel er, at hvis man hver eneste uge kan have en ny udlændingepolitisk diskussion og kan lave en ny aftale og en ny regel, kan man jo fylde spaltepladsen med det.
Rosa Lund (EL), 2020-06-18:
Domstolen skal efter Enhedslistens overbevisning ikke begrænses, men tværtimod skal det sikres, at den skrider ind, hver gang menneskerettighederne krænkes, og det er uanset, om krænkeren hedder Putin, Orbán, Erdogan, Støjberg eller Tesfaye til efternavn.
Kristian Thulesen Dahl (DF), 2004-11-30:
Hvis regeringen havde ladet vores råd været afgørende i den her sag, så havde man da haft en situation, hvor kommunerne i hvert fald skulle genåbne deres budgetter, hvor de skulle have vurderet situationen, og det ville efter vores opfattelse ikke føre til, at man for at kunne holde vækstmålene blev nødt til at skære ned eksempelvis på ældreplejen.
Jeppe Mikkelsen (RV), 2015-05-21:
Jeg forstår godt hr. Preben Bang Henriksens indledende pointe om, hvorfor folk ikke bare stemmer for, hvis de nu er enige med forslagsstillerne i, at der er nogle udfordringer på det her punkt, men det er jo, fordi vi er lidt i tvivl om, om det er den rette model eller ej.
Karina Lorentzen Dehnhardt (SF), 2022-06-07:
Jeg har selv spurgt ind til i et udvalgsspørgsmål, og det tror jeg også Venstre er bekendt med, hvad det egentlig koster mere at låne 1 mio. kr. Ja, det ligger i omegnen af 200 kr., og det tror jeg er til at leve med.
Frank Aaen (EL), 2005-10-11:
Men Forsvarets Dag og det indhold, der ligger her, har vi problematiseret, og jeg vil da så gerne høre, om Det Radikale Venstre er enig i, at hvis man skal have sådan en propagandadag, så skal den også indeholde den reelle oplysning, som kun gives, hvis man også tager en debat om de spørgsmål, der er kontroversielle vedrørende forsvaret og den måde, vi i dag bruger forsvaret på.
Astrid Carøe (SF), 2024-05-08:
Nu, hvor vi har stor mangel på arbejdskraft netop i de her fag, er ministeren så ikke bekymret for, at nogen vil være tilbageholdende med faktisk at skifte spor, fordi man ender med at skulle være uden su i slutningen af sin uddannelse, hvis man nu f.eks. har brugt 2 år eller 2½ år på sin bachelor, før man fandt ud af, at man måske hellere ville være socialrådgiver?
Per Stig Møller (KF), 2007-02-08:
Mens Danmark, EU, USA og andre industrialiserede lande lægger vægt på IAEA’s arbejde inden for nuklear ikkespredning og verifikation samt udvikling af sikkerhedsstandarder, er udviklingslandenes interesse i agenturet primært rettet mod den bistand, som IAEA kan yde dem på det nukleare område.
Nils Sjøberg (RV), 2020-01-31:
I forbindelse med det arbejde, som vi har lavet for at få lavet en rigtig, rigtig god rygepolitik – som jeg er meget glad for at Det Radikale Venstre fik med regeringen og hvem der nu føler, at de har et ansvar og glæde af det her, og vi håber, at befolkningen får det; vi synes i hvert fald, det er en god rygeordring, vi har fået lavet.
Peter Kofod (DF), 2024-05-07:
Dansk Folkeparti kommer til at stemme nej til forslaget af den grund, at vi egentlig synes, det er klogt, at der er et incitament til, at landmænd, der måtte have udbrud af farlige eller smitsomme husdyrsygdomme i deres besætninger, meget hurtigt tager kontakt til myndighederne og meget hurtigt får den her situation under kontrol, og vi har også som samfund et enormt incitament til, at der er hastighed i de beslutninger, der bliver truffet.
Søren Hansen (S), 1997-12-16:
Lovforslaget betyder, at vi kan fortsætte den udvikling, som blev påbegyndt, da vi for nylig opdelte DSB i henholdsvis en infrastruktur og en operatørdel, og det er jo også antydet her i forslaget, at DSB forudses omdannet til en selvstændig offentlig virksomhed, der bedre vil være i stand til at løse sine opgaver.
Morten Messerschmidt (DF), 2005-04-29:
Vi i Dansk Folkeparti har faktisk en tiltro til, at de private firmaer har langt større samvittighed over for de penge, de forvalter, end den, som visse politikere i de enkelte parlamenter har, fordi man fuldstændig ansvarsfrit kan skrive skatteprocenten op.
Rasmus Nordqvist (ALT), 2019-12-03:
I forhold til det kunne jeg bare godt tænke mig at høre, om man både siger, at ja, det er en fantastisk finanslov, vi fik lavet i går, men også ser nogle spor ude i fremtiden, altså ting, der ikke er diskuteret endnu – og der tænker jeg specielt på udviklingsbistand og klimabistand som to separate ting.
Thorkild B. Fransgaard (FP), 1998-12-08:
Gebyrerne i lovforslaget skal gå til dækning af udgifterne til en kortlægning af vandressourcerne her i landet, en udgift, som ifølge bemærkningerne udgør 734 mio. kr. Fremskridtspartiet kan ikke se, hvorfor man skal bruge alle de penge på det.
Jane Heitmann (V), 2019-12-13:
Og når jeg siger det på den måde, ja, så er det, fordi det ikke bare er demenshandlingsplanen, som så ud til at lide en krank skæbne, for med den nye finanslov, som den røde regering har indgået med støttepartierne, ja, så er ældreområdet ikke bare kørt over, det er kørt i grøften.
Else Theill Sørensen (KF), 2004-06-04:
Jeg vil bare lige ganske kort sige en enkelt ting til hr. Kamal Qureshis indlæg, nemlig at det, jeg udtalte om problemerne med, at så mange med en meget fremmed kulturbaggrund i løbet af så kort en årrække var kommet til Danmark, ikke skulle opfattes som noget mod den enkelte.
Lene Espersen (KF), 1998-12-11:
Til hr. Jørn Jespersen må jeg sige, at det ikke er levnedsmiddelkontrollens opgave hverken i København eller andre steder at lukke virksomheder permanent, og derfor er den argumentation, som jeg vil give hr. Jørn Jespersen ret i at man har hørt fra Københavns side, om, at det ikke er tilstrækkeligt, ikke relevant. Jeg er helt overbevist om, at det, at en butik eller en restaurant bliver lukket i to uger og ingen omsætning har overhovedet, virkelig er noget, der batter.
Peter Skaarup (DF), 2012-03-29:
Derfor er det vigtigt, at den pædofile krænker standses i tide, og derfor er det selvfølgelig også vigtigt, at vi i Folketinget handler hurtigt og ikke her på tredje år afventer, at Straffelovrådet måske finder frem til noget til sommer, som måske kan medføre, at der bliver lavet et lovforslag om et år eller to.
Peter Skaarup (DD), 2025-02-27:
Altså, skulle jeg med lige så stor ret spørge hr. Frederik Vad, om hr. Frederik Vad kan redegøre for den her meget store gruppe af SF'ere, der meldte sig ind i Socialdemokratiet på et tidspunkt – hr. Mattias Tesfaye, fru Astrid Krag, hr. Jesper Petersen, fru Ida Auken osv. – og hvad alle de her medlemmers bevæggrunde frem og tilbage er?
Lene Espersen (KF), 2009-12-02:
Man kunne faktisk konkret spare et tocifret milliardbeløb, der så kunne bruges på at gøre daginstitutionerne bedre, gøre skolerne bedre og give de ældre en bedre pleje, hvis man lod de ideologiske skyklapper falde bort og i stedet for benyttede sig af udbud.
Ole Birk Olesen (LA), 2015-04-30:
Så havde vi de her tal fra Skatteministeriet fra 2013, som viste, at der ville komme 30 mio. kr. mere i kassen ved at sænke diesel- og benzinafgiften med 1 pct., og at det kun ville koste 5 mio. kr. at sænke registreringsafgiften med 1 pct.
Jakob Sølvhøj (EL), 2021-06-01:
Der er brug for en ændring af bekendtgørelsen, der forpligter kommunerne til at bevilge den økonomi, der skal til for at finansiere, at hjælperne fuldt ud kan blive omfattet af vilkår, som svarer til vilkårene for den samme faggruppe, de sammenlignes med.
Joachim B. Olsen (LA), 2016-11-08:
Når jeg så spørger ordføreren, om man er fattig, når man er berørt af loftet over kontanthjælp og får 17.600 kr. udbetalt som enlig mor, så kan ordføreren ikke svare på, om den ydelse, den fattigdomsydelse – det sagde ordføreren – er et udtryk for fattigdom.
Kirsten Brosbøl (S), 2006-11-09:
Det er godt, at vi har fået rettet op på, at det i nogle tilfælde har set ud, som om der faktisk var bedre mulighed for behandling til voldsudøveren end til ofrene for volden, og det håber vi på at de midler, vi har afsat i satspuljen i år, kan være med til at rette op på.
Anders Fogh Rasmussen (V), 2008-04-25:
Det eneste, jeg har ønsket at præcisere over for hr. Frank Aaen i anledning af det spørgsmål, han har stillet, er, at årsagen til, at pengene her gives til prins Joachim, er, at de skal bruges til at dække prins Joachims repræsentative forpligtelser.
Line Barfod (EL), 2009-02-19:
Det gælder for så vidt både børn, der er sammen med forældre hele tiden, hvilket jo typisk vil være helt små børn, der er med deres mor i fængsel, men det kan jo også være små børn, der har samvær med en forælder, der sidder i fængsel, og hvor der derfor også er behov for at se på, hvordan vi så sikrer, at der er nogle ordentlige tilbud til de her børn, når de er der.
Morten Messerschmidt (DF), 2020-05-13:
Det, der ikke er så fedt, er selvfølgelig, når fru Robsøe så i sin tale kobler adgangen til danske velfærdsydelser direkte op på muligheden for, at Danmark kan tiltrække disse geniale hoveder fra rundtomkring i Europa, for det er jo deri, degraderingen af det danske uddannelsessystem består.
Ole Vagn Christensen (S), 2003-02-21:
For øvrigt vurderes statens besparelse til kun at være 0,5 mio. kr., hvilket skal ses i sammenhæng med, at a-kasserne administrerer omkring 42 mia. kr. Jeg mener ikke, man noget andet sted i det danske samfund finder en så lav tabsprocent, som der her er tale om ved denne sagsbehandling.
Pernille Vermund (NB), 2019-12-10:
EU-arrestordren har f.eks. allerede ført til krav om udleveringer for bagateller som besiddelse af 0,45 g cannabis, tyveri af to bildæk, spritkørsel, hvor grænsen ikke var væsentligt overskredet, og endelig min personlige favorit: tyveri af en gris.
Martin Lidegaard (RV), 2003-10-23:
Jeg kan kun sige, at i den demokratiske proces vil Det Radikale Venstre altid støtte ethvert partis ret til at stille de spørgsmål og få lavet de beregninger, hvor jeg så til gengæld må tilføje, der med rimelighed kan laves, for det er klart, at vi er ude i nogle fremtidsscenarier og nogle ting, som vil være behæftet med stor usikkerhed.
Victoria Velasquez (EL), 2023-05-02:
Vi bliver nødt til at tage det alvorligt, når vi ser, at der er alt for mange, som vælger at sige op, og som ikke fortsætter med at løfte de helt vitale opgaver for vores fælles velfærd, og så også se på de rekrutteringsproblemer, der er, både når folk stopper, fordi de går på pension, eller fordi de siger op og vælger et andet arbejde.
Mette Thiesen (DF), 2026-01-22:
Det her jo er noget, som favoriser de store partier, magpartierne, og det er jo derfor, det er så grundlæggende vigtigt at få lavet valgloven om, altså fordi det jo netop er noget, der favoriserer Venstre og Socialdemokratiet, altså nogle af de her meget, meget store magtpartier, hvor man kan opleve, at det faktisk for at være helt ærlig ender med at blive antidemokratisk, i forhold til at danskerne stemmer på nogle, og så går stemmerne til et af de store partier.
Kristian Thulesen Dahl (DF), 2003-02-26:
Og det er jo lige præcis rigtigt, som fru Elisabeth Arnold siger, at Dansk Folkeparti har utrolig god føling med, hvordan konventet arbejder, fordi vi både har det ene af de to medlemmer for Folketinget, som sidder i konventet, hr. Peter Skaarup sidder for os, og vi har også en stedfortræder.
Kristian Thulesen Dahl (DF), 2014-06-10:
Mens hr. Benny Engelbrecht nu lige får lidt tid til at lede, kan jeg fortælle ham, at det, man har gjort, er, at man, i forbindelse med at kloakkerne er overgået til selskabsform, har set på, hvad værdien så har været, og så har man sagt, at hvis der skal laves en omfattende renovering af kloaknettet, vil udgiften nok være på 10 pct. af den værdi, og at det nok er 33 mia. kr.
Marlene Ambo-Rasmussen (V), 2021-04-23:
Det er jo oplagt, at når de børn alligevel kommer i regi af OUH og er tilknyttet vores allerdygtigste børneneurologer og børnelæger, så får disse noget mere at skulle have sagt i forhold til visitationsprocessen, og det er jo der, det er så ærgerligt, at kommuner og regioner bare ikke taler bedre sammen.
Lene Espersen (KF), 2010-04-21:
Jeg er underlagt ministeransvarlighedsloven, og det vil sige, at jeg skal stå på mål for det, jeg siger her, og som jeg siger på baggrund af de papirer, som jeg har. Så der blev ikke truffet nogen nye beslutninger, men jeg tror, at jeg i mine besvarelser både til hr. Kim Mortensen og til hr. Morten Bødskov opremsede, hvad det var for fire temaer, der havde været på Arctic 5, hvor den danske regering altså var repræsenteret ved justitsministeren.
Rasmus Prehn (S), 2008-01-30:
Finder ministeren, at det er udtryk for et tilfredsstillende velfærdsniveau, når flere og flere folkeskoler landet over ifølge TV 2 Nyhederne den 22. januar 2008 er nødt til at lade forældrene betale for f.eks. nye stole og lejrskole, eller finder ministeren, at denne form for brugerbetaling er udtryk for en negativ udvikling i velfærden, der skyldes en alt for stram økonomisk aftale med kommunerne?
Christian Poll (ALT), 2019-04-04:
For lige at vende tilbage til nationalparkerne, tænker jeg, at man, når vi har fået den her evaluering, vel så kunne genforhandle, og det, jeg tænker man måske kunne gøre, var, at man kunne kigge på grænserne for nationalparkerne og gå til lodsejerne og sige: I kan blive i nationalparken og så lave en slags omstilling til natur, eller vi flytter grænsen, så I kommer til at ligge udenfor.
Morten Messerschmidt (DF), 2020-11-20:
For os i Dansk Folkeparti har det i forhold til anden generation været vigtigt, at vi i hvert fald har så stort et krav, at det stimulerer en efterspørgsel, sådan at man kan aftage det, der bliver produceret indenrigs, og at vi også sikrer, at man bliver ved med at investere og producere stadig mere fremadrettet.
Kirsten Normann Andersen (SF), 2024-05-30:
Imidlertid må jeg med skam bekende, at nogle af os har overset, at det også kommer til at ramme danske sygeplejersker, som, efter at de har afsluttet deres uddannelse, skal have en autorisation, før de overhovedet kan få lov til at arbejde på det danske arbejdsmarked, og man hæver gebyret betragteligt.
Poul Nyrup Rasmussen (S), 2000-02-23:
Til hr. Ole Donner, som bad mig om at korrigere, at Dansk Folkeparti skulle have fremsat forslag om, at hele familier skal smides ud af landet, fordi barnebarnet har begået et par lovovertrædelser, er svaret: Det kan jeg ikke, for det ville være imod de faktiske kendsgerninger.
Anne Baastrup (SF), 2005-11-22:
De kommer så oven i købet ind fra sidelinjen på teknisk skole, hvor deres venner, som de i øvrigt skal være sammen med i grundforløbet, har viden om, hvordan teknisk skole forløber, har viden om, hvordan undervisningssystemet hænger sammen, og derfor vender tilbage til skolen i hovedforløbet.
Jørn Dohrmann (DF), 2004-02-26:
Det er heller ikke lang tid siden, at vi her i Folketinget var med til at behandle et lovforslag om kortlægning af de mange belastede områder, der er i Danmark, så man kan få et overblik over, hvor det er, der skal sættes ind, og derfor er det mig en gåde, at SF ikke vil prøve at være med i nogle forlig, hvor der findes nogle langsigtede løsninger, bl.a. som da vi den 22. januar bestemte, at der skulle bruges 100 mio. kr. netop på bekæmpelse af støj.
Thor Pedersen (V), 2002-01-09:
Det, der i givet fald overhovedet kan tales om som et begreb i hr. Keld Albrechtsens spørgsmål, er det beløb, man i givet fald får for værdien af den lejebolig, som lejeren overtager, og det er selvfølgelig det beløb, der er i omløb.
Morten Østergaard (RV), 2009-11-12:
Det er jo sådan, at det er rigtigt, at vi har taget nogle initiativer i fællesskab – ikke for at imødegå ungdomsarbejdsløshed, for vi har ungdomsarbejdsløshed, det er der, hvor det har været klart at den største vækst i antallet af ledige er, nemlig blandt de unge.